05 Januarie 2020 15:32
LW: Ons het ’n nuwe SMS-nommer. Stuur asseblief jou SMS na 36260. SMS’e kos R1,50 elk. SMS’e wat die skrywer se naam bevat, kry voorkeur.
Prof. Raymond Parsons, jy is polities reg, maar ons grootste probleem is die onbeteuelde bevolkingsaanwas wat gestimuleer word deur die staatstoelae wat aan arm 14-jariges betaal word as hulle swanger raak. C. P. de Jager, Outeniquastrand
Daar word te min gepraat en geskryf oor een van ons grootste probleme as ’n land, naamlik die onaanvaarbare aanwas in die bevolking. Daar is baie redes hoekom die aanwas beperk moet word, maar dit is nie die doel van hierdie skrywe nie. Waarom is daar vanuit die burgerlike samelewing nie ’n daadwerklike poging om die regering te kry om dringend iets hieraan te doen nie? JP van der Walt
Wetteloosheid en betogings sal toeneem, want as die ANC doen wat hy moet doen, val hy uit as die regerende party. Ben Haiser
Die besoekers aan ons kusdorpe help baie om ons besighede te laat oorleef. Dankie vir julle ondersteuning. Overstrander
Nee, Ané?van Zyl, tragies soos die noodlottige duikongeluk naby Uniondale is, was dit nie ’n “fratsduikongeluk” nie. Waar iemand ’n oordeelsfout maak, is dit nie ’n frats nie, maar ’n menslike fout. Brian Barnes, Somerset-Wes
Die private afvuur van vuurwerke is onsinnig en moet verbied word. G. Liebenberg, Gordonsbaai.